**Zmluva o poskytovaní služieb „LUCID NEVESTA“**

**ČL. I. Zmluvné strany**

**1.1. DODÁVATEĽ:**

LUCID STYLE s.r.o.
sídlo: Bajkalská 5467/13A, 821 02 Bratislava – Ružinov
prevádzka: Bajkalská 5467/13A, 821 02 Bratislava – Ružinov
IČO: 50790226
DIČ: 2120478635
zapísaná v ORSR 28.03.2017  vložka číslo 118516/B

Bankové spojenie: IBAN: SK27 1100 000000 2949061239 SWIFT: TATRSKBX
tel.: +421 903 500 555
e-mail: info@lucidstyle.sk web: [www.lucidstyle.sk](http://www.lucidstyle.sk)

1.2. ZÁKAZNÍK

**Meno a priezvisko**

**Dátum narodenia**

**Trvalé bydlisko**

**Občan SR**

1.3 OBJEDNANÉ SLUŽBY

Vyplnené podľa formulára

1.4 DOHODNUTÁ ODMENA ZA SLUŽBY

Vyplnené podľa formulára

1.5. TERMÍN A MIESTO

Vyplnené podľa formulára

**Čl. II.**

**Všeobecné ustanovenia**

2.1. Touto zmluvou sa riadia všetky práva a povinnosti vyplývajúce zo vzťahu medzi dodávateľom, ktorým je  LUCID STYLE s.r.o. so sídlom Bajkalská 709/13, 821 02 Bratislava-Ružinov, IČO: 50790226, DIČ: 2120478635 (ďalej len „dodávateľ“) a zákazníkom ohľadne poskytnutia služieb „LUCID NEVESTA“ (služba vizáž a hair styling).

2.2. Predmetom tejto zmluvy je definícia objednaných služieb, dohoda odmeny za tieto služby, dohoda o termíne a mieste poskytnutia služieb, spôsobu rezervácie termínu, splatnosť odmeny ako aj všetkých súvisiacich podmienok spojených s dodávkou týchto služieb.

**Čl. III.**

**Objednávka služieb**

3.1 V prípade záujmu o služby „LUCID NEVESTA“ je zákazník povinný pred podpisom tejto zmluvy si v prvom rade odkonzultovať telefonicky dostupnosť požadovaného termínu u dodávateľa.

3.2. Službou sa pre účely tejto zmluvy sa rozumie najmä:

* Služby vizážistky poskytované v prevádzkarni dodávateľa alebo na mieste určenom zákazníčkou
* Hair styling (vlasový styling) poskytovaný v prevádzkarni dodávateľa alebo na mieste určenom zákazníčkou

**3.3. Pred doručením objednávky dodávateľovi sa zákazník zaväzuje uhradiť zálohu vo výške 50% dohodnutej odmeny uvedenej v čl I. bodu 1.4 tejto zmluvy.**

**3.4. Objednávkou sa rozumie odkonzultovanie dostupnosti termínu telefonicky u dodávateľa, vyplnenie a podpísanie elektronického Objednávkového formulára služieb ako aj úhrada 50% dohodnutej odmeny podľa predchádzajúceho bodu tohto článku.**

**3.5. Dodávateľ potvrdí prijatie objednávky, skontroluje pripísanie prostriedkov na svojom účte podľa priloženého dokladu o zálohe a po podpise zmluvy oznámi prijatie objednávky najneskôr do 3 pracovných dní formou e-mailu. Súčasťou e-mailu bude aj scan oboma stranami podpísanej zmluvy vo formáte PDF.**

**3.6. V prípade, že sa dodávateľ a zákazník písomne dohodnú po dátume potvrdenia záväznej objednávky na jej rozšírení alebo zmene, je zákazník povinný uhradiť dodávateľovi primerane zvýšenú odmenu podľa bodu 1.4 tejto zmluvy o rozdiel v rozsahu naviac objednaných služieb a účelne vynaložené náklady spojené so zmenou rozsahu objednávky. V prípade, že primerane zvýšená odmena nebude uhradená do 3 dní od písomnej dohody, platí pôvodná záväzná objednávka.**

**Čl. IV.**

**Rezervácia termínov dodávky služieb**

4.1. Dodávateľ sa zaväzuje pre zákazníčku rezervovať dohodnutý termín dodávky služieb podľa čl. I bod 1.5. bezodkladne po doručení objednávky a uhradení zálohy.

4.2. Rezerváciu termínu dodávky služieb potvrdí dodávateľ potvrdením objednávky e-mailom a zaslaním scanu podpísanej zmluvy oboma zmluvnými stranami najneskôr do 3 pracovných dní od prijatia objednávky.

4.3. V prípade, ak nebude záloha podľa čl. III. bodu 3.3. tejto zmluvy v stanovenom termíne uhradená, na rezerváciu sa hľadí akoby nevznikla.

**Čl. V.**

**Storno objednávky**

**4.1. V prípade, ak zákazník zruší objednávku (storno objednávky) viac ako 60 dní pred termínom dodávky je povinný zaplatiť zmluvnú pokutu (storno) v sume 30% ceny objednaných služieb. V tejto súvislosti zákazník splnomocňuje dodávateľa na započítanie uhradenej zálohy s takouto zmluvnou pokutou. Zvyšných 20% ceny objednaných služieb bude zákazníkovi vrátených do 7 dní od storna objednávky.**

**4.2. V prípade, ak zákazník zruší objednávku menej ako 60 dní a 30 alebo viac dní pred termínom dodania služieb je povinný zaplatiť zmluvnú pokutu v sume 50% ceny objednaných služieb. V tejto súvislosti zákazník splnomocňuje dodávateľa na započítanie uhradenej zálohy s takouto zmluvnou pokutou.**

**4.3. V prípade, ak zákazník zruší objednávku menej ako 30 dní pred termínom dodávky je povinný zaplatiť zmluvnú pokutu v sume 100% ceny objednaných služieb. V tejto súvislosti zákazník splnomocňuje dodávateľa na započítanie uhradenej zálohy s takouto zmluvnou pokutou. Zvyšných 50% ceny objednaných služieb prevyšujúcich zaplatenú zálohu sa zákazník zaväzuje uhradiť do 7 dní od storna objednávky.**

**4.4. Dodávateľ výšku zmluvnej pokuty môže primerane znížiť, ak zákazník preukáže, že zo závažných (najmä zdravotných) dôvodov sa neuskutoční udalosť, v súvislosti s ktorou jej mali byť poskytnuté objednané služby.**

4.5. Dodávateľ je oprávnený odstúpiť od zmluvy v prípade, ak zo závažných dôvodov nemôže poskytnúť objednané služby a zákazník nesúhlasí so zmenou termínu alebo poskytnutím služby inou osobou. V takomto prípade má zákazník len nárok na vrátenie zálohy podľa čl. III bodu 3. tejto zmluvy v plnej výške, na iné nároky zákazníkovi nárok nevzniká.

**Čl. V.**

**Nároky z vád a zodpovednosti za škodu**

5.1. Všetky nároky z vád služieb a nároky zo zodpovednosti dodávateľky za škodu je zákazníčka povinná dodávateľke oznámiť bez zbytočného odkladu potom, čo vady zistila alebo ich s prihliadnutím na všetky okolnosti zistiť mohla.

5.2. Zákazníčka podpisom objednávky potvrdzuje, že bola dodávateľkou podrobne oboznámená s obsahom služieb, ktoré jej majú byť poskytnuté ako aj s možnými rizikami a komplikáciami, ktoré môžu vzniknúť. Zákazníčka týmto potvrdzuje, že netrpí žiadnymi zdravotnými komplikáciami, alergiami a pod, ktoré vylučujú poskytnutie služieb dodávateľkou.

5.3. Dodávateľka s ohľadom na povahu poskytovaných služieb nepreberá zodpovednosť za dobu trvania výsledku poskytnutých služieb po ich dodaní.

**Čl. VI.**

**Záverečné ustanovenia**

6.1. Táto zmluva nadobúda platnosť a účinnosť dňom jej podpísania obidvomi zmluvnými stranami.

6.2. Dodávateľ po obdržaní a skontrolovaní zmluvy a dokladu o uhradenej zálohe, zmluvu podpíše a odošle scan podpísanej zmluvy emailom zákazníkovi najneskôr do 3 prac. dní. Originál zmluvy bude zákazníkovi odovzdaný priamo pri poskytnutí dohodnutých služieb.

6.3. Táto zmluva je vyhotovená v 2 vyhotoveniach.

6.4. Zmeny a doplnenia k tejto zmluve môžu byť vyhotovené len písomne, formou očíslovaného dodatku, ktorý bude podpísaný oboma zmluvnými stranami.

6.5. Platnosť zmluvy môže byť ukončená dohodou zmluvných strán ,resp. odstúpením od zmluvy dodávateľa podľa článku IV. bod 4.5. tejto zmluvy.

6.6. Zmluvné strany sa dohodli, že sa záväzkový právny vzťah založený touto zmluvou riadi Občianskym zákonníkom. Rozhodné právo je právo slovenské. Prípadné spory budú príslušné prejednávať a rozhodovať výlučne vecne a miestne príslušné všeobecné súdy Slovenskej republiky.

6.7. Zmluvné strany si zmluvu prečítali, s jej obsahom súhlasia a porozumeli mu a na znak súhlasu ju podpísali.

v Bratislave

dňa xx.xx.xxxx

.................................................. ..................................................

 dodávateľ zákazník